1. Soveltamisala. 2. Määritelmät - PDF\nDownload "1. Soveltamisala. 2. Määritelmät"\nRaili Katariina Kouki\n2 Sisällysluettelo 1. Soveltamisala Määritelmät Kunnan velvoitteet Palvelusetelin myöntäjän riippumattomuus Asiakkaan asema Palvelusetelipalveluntuottajaksi hakeminen Palveluntuottajaa koskevat yleiset edellytykset Toimitettavat asiakirjat Palvelun laatuvaatimukset Vähimmäispalvelutaso Toimintaympäristö Henkilöstö Palvelun sisällön vaatimukset Vaadittava raportointi, valvonta ja laadun hallinta Asiakastietojen käsittely ja dokumentointi sekä arkistointi Laskutus Vakuutusturva Salassapito- ja vaitiolovelvollisuus Palvelusetelipalveluntuottajan hyväksymisen peruuttaminen Palvelusetelijärjestelmän piiriin kuuluvat asiakkaat Palvelusetelin myöntäminen Palvelusetelin arvon määrittely Fysioterapian palvelusetelin arvo Lymfaterapian palvelusetelin arvo Toimintaterapian palvelusetelin arvo Sääntökirjan muuttaminen Lisätiedot Sääntökirjan voimassaolo Palvelujen tuottamiseen sovellettava lainsäädäntö\n3 1. Soveltamisala Tätä sääntökirjaa noudatetaan, kun Porin perusturvakeskus järjestää lääkinnällisen kuntoutuksen palveluita palvelusetelillä yhteistoiminta-alueensa (Pori, Merikarvia, Ulvila) asiakkaille sosiaali- ja terveydenhuollon palvelusetelistä annetun lain (569/2009) mukaisesti. Sääntökirjassa Porin perusturvakeskus asettaa lääkinnällisen kuntoutuksen palveluiden ja palvelusetelilain 5 :ssä tarkoitetut hyväksymiskriteerit palveluntuottajille. Porin perusturvakeskus velvoittaa, että palveluntuottajat noudattavat sääntökirjaan määriteltyjä velvoitteita ja kriteereitä. 2. Määritelmät Määritelmät tässä sääntökirjassa: 1) palvelusetelillä tarkoitetaan palvelun järjestämisvastuussa olevan kunnan myöntämää sitoumusta korvata palveluntuottajan antaman palvelun kustannukset kunnan ennalta määräämään arvoon asti. Palveluseteli on yksi tapa järjestää kunnan lakisääteisiä sosiaali- ja terveydenhuoltopalveluja. Tämän vuoksi asiakkaan asemaan vaikuttavat samat erityislainsäädännön säännökset kuin muillakin tavoin järjestetyissä sosiaali- ja terveydenhuoltopalveluissa. Palvelusetelin käyttäjällä on kuitenkin muista järjestämistavoista poiketen oikeus valita haluamansa kunnan hyväksymä palvelun tuottaja. Laki sosiaali- ja terveydenhuollon palvelusetelistä (569/2009) säätelee palvelusetelin käyttöä. Palvelusetelilakia sovelletaan palvelusetelin käyttämiseen kuntien järjestämissä sosiaali- ja terveyspalveluissa. Lakia sovelletaan ainoastaan yksityisten sosiaali- ja terveyspalvelujen hankkimiseksi. Palvelusetelijärjestelmässä kunta ei tule sopimusosapuoleksi palvelusta sovittaessa, sillä kyseessä on kuluttajan asemassa olevan asiakkaan ja palveluntuottajan välinen sopimus. 2) tasasuuruisella palvelusetelillä tarkoitetaan palveluseteliä, jonka arvo on kaikille asiakkaille yhtä suuri riippumatta asiakkaan tuloista. Kunta määrittää palveluselin arvon. Palvelusetelistä annetun lain (569/2000) mukaan palvelusetelin arvon tulee olla asiakkaan kannalta kohtuullinen. Kohtuullisuutta arvioitaessa huomioidaan kustannukset, jotka aiheutuvat kunnalle vastaavan palvelun tuottamisesta omana toimintana tai hankkimisesta ostopalveluna sekä asiakkaan maksettavaksi jäävä arvioitu omavastuuosuus. 3) omavastuuosuudella tarkoitetaan sitä osuutta yksityisen palveluntuottajan tuottaman palvelun hinnasta, jota kunnan myöntämä palvelusetelin arvo ei kata ja joka jää asiakkaan maksettavaksi. 4) asiakkaalla tarkoitetaan henkilöä, jolle myönnetään palvelusetelillä järjestettävä kuntoutus ja joka on kuntoutuspalvelun lopullinen käyttäjä. Asiakas on oman kuntoutuksensa aktiivinen osallistuja ja hänellä on tavoite parantaa ja/tai ylläpitää toimintakykyään kuntoutusprosessin avulla. 5) lääkinnällisen kuntoutuksen palveluilla tarkoitetaan fysioterapiaa, lymfaterapiaa ja toimintaterapiaa. Lääkinnällisen kuntoutuksen järjestämisestä huolehtii kunta tai kun- 3\n4 tainliitto. Palvelut tulee järjestää sisällöltään ja laajuudeltaan sellaisiksi kuin kuntoutuksen tarve kunnassa tai kuntainliiton alueella edellyttää (Lääkinnällisen kuntoutuksen asetus 1015/1991, 3 ). 6) palveluntuottajalla tarkoitetaan itsenäistä ammatinharjoittajaa tai yksityistä terveydenhuollon palveluja tuottavaa yksikköä (hoitolaitos), jonka Porin perusturvakeskus hyväksyy tuottamaan palvelusetelipäätöksellä myönnettäviä lääkinnällisen kuntoutuksen kuntoutuspalveluja. 3. Kunnan velvoitteet Kunta valitsee palvelusetelijärjestelmän piiriin kuuluvat palveluntuottajat palvelusetelilain edellyttämällä tavalla. Kunnan tulee ottaa palveluntuottajan valintaa koskeva asia käsittelyyn yhden (1) kuukauden kuluessa palveluntuottajan ilmoittautumisesta ja tehtävä päätös palveluntuottajan hyväksymisestä tai hylkäämisestä kolmen (3) kuukauden kuluessa siitä, kun palveluntuottaja on toimittanut kaikki tarvittavat asiakirjat kunnalle. Kunnan on pidettävä luetteloa hyväksymistään palvelujentuottajista. Tiedot palveluntuottajista, näiden tuottamista palveluista ja niiden hinnoista tulee olla julkisesti saatavilla internetissä ja muulla soveltuvalla tavalla. Kunta neuvoo asiakasta palvelusetelin käytössä. Kunta esittää asiakkaalle tasapuolisesti kaikkien palveluntuottajien tiedot ja hinnat Kunnalla on velvollisuus valvoa hyväksymiensä palvelujentuottajien palvelujen laatua hyväksymismenettelyn lisäksi myös palvelujen tuottamisen yhteydessä. Kunnan tulee täten varmistaa, että palveluntuottajat täyttävät toiminnalle asetetut vähimmäisedellytykset. Asiakas- ja potilasasiakirjat, jotka syntyvät palvelusetelillä järjestettävässä palvelussa, ovat viranomaisen asiakirjoja. Vaikka palveluntuottaja laatii asiakirjat palvelutapahtuman yhteydessä, vastaa kunta rekisterinpitäjänä viime kädessä niiden käsittelystä. Palvelujen järjestämisen ja toteuttamisen kannalta olennaiset tiedot on tallennettava viimeistään palvelutapahtuman päättyessä aina kunnan omaan asiakas- tai potilasrekisteriin. Palveluntuottajan ja kunnan tulee myös varmistaa, että palvelujen järjestämisen ja toteuttamisen kannalta tarpeelliset tiedot siirtyvät osapuolelta toiselle palvelutapahtuman eri vaiheissa. Tämä mahdollistaa sen, että jokaisen potilaan ja asiakkaan asiakirjat muodostavat hänen hoitonsa kannalta välttämättömän jatkuvan kokonaisuuden, johon tulee hoitoa koskevat ratkaisut perustaa. Kunnan tulee peruuttaa palveluntuottajan hyväksyminen ja poistaa palveluntuottaja luettelosta, jos hyväksymiselle asetetut edellytykset eivät enää täyty tai palveluntuottaja pyytää kirjallisesti hyväksymisen peruuttamista. 4. Palvelusetelin myöntäjän riippumattomuus Porin perusturvakeskuksen puolesta palvelusetelin myöntämisestä päättävä henkilö ei voi olla työ-, toimeksianto- tai virkasuhteessa palvelusetelipalveluita perusturvakeskukselle 4\n5 tuottavalla palveluntuottajalla. Palvelusetelin myöntävällä henkilöllä ei myöskään saa olla merkittävää omistusta, eikä hän saa käyttää merkittävää päätösvaltaa palveluntuottajassa tai palveluntuottajan kanssa samaan konserniin kuuluvassa yhteisössä (yli 10 % osakkeista, osuuksista tai äänivallasta). Omistusrajoitus ei koske palveluntuottajaa, jonka osakkeilla käydään kauppaa arvopaperipörssissä. 5. Asiakkaan asema Asiakkaalla on oikeus saada kunnalta tietoa asemastaan palvelusetelin käyttäjänä, palvelusetelin arvosta, palveluntuottajien hinnoista, omavastuuosuuden määräytymisen perusteista ja suuruudesta sekä vastaavasta palvelusta sosiaali- ja terveydenhuollon asiakasmaksuista annetun lain mukaan määräytyvästä asiakasmaksusta. Kunta voi tarjota palveluseteliä palvelun hankkimiseksi asiakkaalle, joka täyttää lääkinnällisen kuntoutuksen palvelun myöntämiskriteerit. Asiakkaalla on oikeus kieltäytyä hänelle tarjotusta palvelusetelistä, jolloin kunnan tulee ohjata hänet kunnan muilla tavoin järjestämien palvelujen piiriin. Asiakkaan saatua palvelusetelin, hänen tulee itse hakeutua hyväksytylle yksityiselle palveluntuottajalle. Palvelusetelin saanut asiakas tekee palveluntuottajan kanssa sopimuksen palvelun hankkimisesta. Tätä sopimussuhdetta koskevat sopimuksen sisällön mukaan määräytyvät kuluttajaoikeuden ja sopimusoikeuden säännökset ja oikeusperiaatteet. Asiakkaan ja palveluntuottajan välistä sopimusta koskevan erimielisyyden saattamisesta kuluttajariitalautakunnan käsiteltäväksi säädetään kuluttajariitalautakunnasta annetussa laissa. Reklamaatiotilanteessa kuluttajan tulee ilmoittaa tyytymättömyydestään sopimuskumppanilleen eli palveluntuottajalle. Asiakkaalla on oikeus käyttää kuluttajaoikeuden mukaisia oikeusturvakeinoja reklamaatiotilanteessa. Asiakkaan asemaan sovelletaan palvelusetelilakia ja potilaan asemasta ja oikeuksista annettua lakia. Asiakas voi antaa palveluntuottajalle ja Porin perusturvakeskukselle palautetta palvelun laadusta ja muista palveluun liittyvistä seikoista. Potilaslain mukaan potilaan oikeusturvakeinoja ovat terveydenhuollon toimintayksikön vastaavalle johtajalle tehtävä muistutus sekä oikeus tehdä kantelu hoidosta tai hoitoon liittyvästä kohtelustaan terveydenhoitoa valvovalle viranomaiselle, joita ovat lääninhallitukset sekä sosiaali- ja terveysalan lupa- ja valvontavirasto Valvira. 6. Palvelusetelipalveluntuottajaksi hakeminen Palvelusetelipalveluntuottajaksi hakeudutaan täyttämällä toimintaa varten laadittu hakemuslomake palveluseteliportaalissa (https://palse.fi/). Palveluntuottajaksi hakeminen on mahdollista ympäri vuoden. Hakemuksessa on lakisääteisiä edellytyksiä palveluntuottajaa koskien ja kunnan asettamia omia hyväksymiskriteereitä. Porin perusturvakeskus hyväksyy toimijat terapiapalvelujen tuottajiksi. Palvelusetelipalveluntuottajaksi hyväksytään kaikki kriteerit täyttävät palveluntuottajat. Kriteerit täyttyvät, kun palveluntuottaja vastaa hakemuksessa esitettyihin eh- 5\n6 toihin Kyllä (toimitilaa ja verkkolaskutusta koskevissa kysymyksissä voi vastata myös Ei ) ja toimittaa vaaditut dokumentit Porin perusturvakeskukselle. 7. Palveluntuottajaa koskevat yleiset edellytykset Palveluntuottaja on palvelusetelijärjestelmän puitteissa palvelua tuottava, yksityisestä terveydenhuollosta annetussa laissa (152/1990) tarkoitettu palveluntuottaja. Palveluntuottajan sitoutuu täyttämään palvelusetelilain (569/2009) 5 :n mukaiset yleiset ehdot. Palveluntuottajan tulee täyttää tilaajan selvitysvelvollisuutta koskevan lain (1233/2006) mukaiset vaatimukset. Kunnalla on oikeus vaatia palvelun tuottajaa toimittamaan kirjalliset todistukset tai muun riittävän näytön siitä, että tässä kohdassa mainitut yleiset edellytykset täyttyvät Palveluntuottajalla on aluehallintoviranomaisen myöntämä toimilupa Palveluntuottaja on merkitty ennakkoperintärekisteriin Palveluntuottajalla on vastuuvakuutus ja potilasvahinkovakuutus Palveluntuottaja on maksanut veronsa ja lakisääteiset vakuutusmaksunsa ja on huolehtinut muista yhteiskunta- ja työnantajavelvoitteistaan moitteettomasti Palveluntuottajalla on YEL-vakuutus. 8. Toimitettavat asiakirjat Palveluntuottajaksi hakeutuessaan palveluntuottaja toimittaa Porin perusturvakeskukselle seuraavat kirjalliset todistukset: jäljennös Aluehallintoviranomaisen tai Valviran myöntämästä luvasta antaa sosiaalija terveydenhuollon palveluja kaupparekisteriote * todistus maksetuista veroista ja työnantajan sosiaalivakuutusmaksuista tai verovelkaa ja erääntyneitä sosiaalivakuutusmaksuja koskeva maksusuunnitelma * vakuutusyhtiön todistus lakisääteisistä eläkevakuutuksista ja eläkevakuutusmaksujen suorittamisesta vakuutusyhtiön todistus potilasvahinko- tai vastuuvakuutuksen voimassaolosta ja vakuutusmaksujen suorittamisesta liiketoimintasuunnitelma Hakemuksen liitteenä toimitettavien liitteiden tulee olla alle kolme (3) kuukautta vanhat lukuun ottamatta liiketoimintasuunnitelmaa sekä todistusta Aluehallintoviranomaisen tai Valviran rekisteriin merkitsemisestä. * Palvelusetelipalveluntuottajaksi hyväksymisen jälkeen YEL-todistus ja todistus verojen maksamisesta tai verovelkatodistus ja selvitys siitä, että verovelkaa koskeva maksusuunnitelma on tehty, tulee toimittaa 12 kuukauden välein. 6\n7 9. Palvelun laatuvaatimukset 9.1. Vähimmäispalvelutaso Palveluntuottajan antamat terapiapalvelut vastaavat vähintään sitä tasoa, jota edellytetään vastaavalta kunnalliselta toiminnalta. Palveluntuottaja noudattaa hyvää kuntoutuskäytäntöä. Hyvällä kuntoutuskäytännöllä tarkoitetaan Kelan ja julkisen terveydenhuollon noudattamia kuntoutuskäytäntöjä, jotka perustuvat kokemusperäiseen ja tieteelliseen tietoon pohjautuvaan vaikuttavuusnäyttöön Toimintaympäristö Palveluntuottajaksi voidaan hyväksyä ammatinharjoittaja, jolla on toimitilat, kuin myös ammatinharjoittaja, jolla ei ole toimitiloja. Jos ammatinharjoittajalla on toimitila(t), niin palveluntuottaja on yksityinen terveydenhuollon palveluja tuottava yksikkö (hoitolaitos). Palveluntuottajan toimintaympäristössä on voitava liikkua esteettömästi ja siellä on oltava riittävät hygienia- ja wc-tilat. Toimitiloilla on oltava pelastusviranomaisten hyväksymä pelastussuunnitelma ja turvallisuusselvitys Henkilöstö Henkilökunnan ja sijaisten tulee täyttää terveydenhuollon henkilöstölle asetetut lakisääteiset vaatimukset. Fysio-, lymfa- ja/tai toimintaterapiaa toteuttavalta henkilöstöltä edellytetään terveydenhuollon ammattihenkilöistä annetun lain (559/1994) mukaista oikeutta harjoittaa ko. terapeutin ammattia. Henkilöstöluetteloa tulee täydentää jatkuvasti niin, että se on aina ajantasainen. Rekisteröintinumero löytyy Valviran ylläpitämästä terveydenhuollon ammattihenkilöiden tietopalvelusta (https://julkiterhikki.valvira.fi). Palveluntuottaja vastaa siitä, että terapiaa toteuttava henkilöstö täyttää laissa säädetyt kelpoisuusehdot ja suorittaa vain sellaisia työtehtäviä, joihin heillä on säännösten tai valtakunnallisten ohjeiden mukainen oikeus. Palkatessaan terveydenhuollon ammattihenkilöstöä, palveluntuottaja sitoutuu tarkistamaan henkilön tiedot Valviran ylläpitämästä rekisteristä. Henkilöstöllä on riittävä suomen kielen taito. Palveluntuottaja huolehtii henkilöstönsä ammattitaidon ylläpidosta ja täydennyskoulutuksesta. 9.4 Palvelun sisällön vaatimukset Palveluntuottaja aloittaa uuden asiakkaan palvelun kahden viikon tai viimeistään kuukauden sisällä palvelun tilaamisesta. Palveluntuottaja sitoutuu siihen, että palveluseteliä käytetään vain siihen terapiaan, joka myöntämispäätöksessä on määritelty. Palveluntuottaja sitoutuu noudattamaan kuntoutussuunnitelmaa, siinä olevia tavoitteita ja pyydettäessä käymään aloituskeskustelun tavoitteista lähettävän tahon kanssa. Potilaan antaessa riittävän ajoissa tiedon kontrollikäynnistä lääkärille, palveluntuottaja toimittaa terapiajaksosta väliarvion niin, että se on lääkärin käytettävissä kontrollikäynnillä. Palveluntuottaja toimittaa palautteen toteutuneesta terapiasta lääkinnällisen kuntoutuksen yhteyshenkilölle kuukauden kuluessa terapiajakson päättymisestä. Hoitopalautteen tulee olla kunnan käytettävissä ennen kuin lasku maksetaan. 7\n8 9.5. Vaadittava raportointi, valvonta ja laadun hallinta Palveluntuottajan on ilmoitettava oma-aloitteisesti lähettäjätaholle toiminnassaan tapahtuvista olennaisista muutoksista, kuten toiminnan lopettamisesta, toiminnan pitkäaikaisesta keskeyttämisestä, vastuuhenkilön vaihtumisesta ja yhteystietojen muuttumisesta. Palveluntuottaja kerää säännöllisesti asiakaspalautetta ja dokumentoi sen. Palveluntuottaja luovuttaa asiakaspalautekyselyt lähettäjätaholle pyydettäessä. Palveluntuottajalla on systemaattinen laadunseuranta ja korjausmenetelmät poikkeamien ehkäisemiseksi. Palveluntuottaja sitoutuu toimittamaan lähettäjätaholle saamansa kirjalliset reklamaatiot ja hyväksyy lähettäjätahon mahdollisesti tekemät asiakaspalautekyselyt ja arviointikäynnit. Palveluntuottaja päivittää palveluseteliportaalissa tietojaan niin, että ne ovat ajan tasalla. Palveluseteliportaalista löytyy palveluntuottajan yhteystiedot, henkilöstöluettelo, palveluun pääsyn kesto, palvelun hinta. Palveluntuottaja voi päivittää hintojaan kerran vuodessa Asiakastietojen käsittely ja dokumentointi sekä arkistointi Palvelusetelilain mukaan perusturvakeskus toimii asiakastietojen rekisterinpitäjänä. Palveluntuottaja sitoutuu noudattamaan perusturvakeskuksen antamia ohjeita, jotka koskevat potilastietojen tai asiakastietojen laatimista, ylläpitoa ja luovuttamista. Vaikka perusturvakeskus on rekisterinpitäjä, säilyttää palveluntuottaja syntyneet asiakirjat niin kauan kuin palvelusetelihankintasuhde perusturvakeskuksen kanssa on voimassa. Palveluntuottaja ei saa luovuttaa tässä hankintasuhteessa syntyneitä asiakirjoja tai potilastietoja kolmansille osapuolille, vaan palveluntuottajan on tarvittaessa käännyttävä Porin perusturvakeskuksen puoleen. Palveluntuottaja noudattaa asiakirjoja käsitellessään, mitä potilasasiakirjojen käsittelystä säädetään henkilötietolaissa (523/1999) ja laissa sosiaali- ja terveydenhuollon asiakastietojen käsittelystä (159/2007) sekä muussa sosiaali- ja terveydenhuollon lainsäädännössä säädetään. Palvelusetelipalveluntuottaja pitää asiakirjat erillään palveluntuottajan muun toiminnan yhteydessä syntyneistä asiakirjoista, sillä asiakirjat ovat julkisuuslain tarkoittamalla tavalla viranomaisen eli perusturvakeskuksen asiakirjoja. Palveluntuottajalla on käyntikohtainen dokumentointi potilaan terapiatapahtumista Laskutus Palvelusetelillä järjestettävä palvelu on arvonlisäverolain 130 a :n mukaista verotonta terveyden- ja sairaanhoitopalvelun myyntiä, tästä tulee näkyä laskussa maininta. Palveluntuottaja laskuttaa perusturvakeskusta enintään kerran kuukaudessa jälkikäteen palvelusetelipäätöksen mukaisesti. Maksuehto on laskun saapumisesta lukien 21 päivää netto. Viivästyskorko on enintään korkolain mukainen. Laskussa tulee olla eriteltynä palvelusetelipäätöksen numero, hoitojakso ja -kerrat. Laskun tulee olla ilman asiakkaan henkilötietoja. Laskutus tapahtuu ensisijaisesti verkkolaskuna. Palveluntuottaja toimittaa kopion YELtodistuksesta vuosittain aina ensimmäisen laskun yhteydessä Vakuutusturva Palvelun tuottaja sitoutuu ottamaan ja pitämään voimassa toimintansa edellyttämät lakisääteiset vakuutukset vastuun varalta, kuten potilasvahinkolain sekä terveydenhuollon ammattihenkilöistä annetun lain mukaiset vakuutukset. 8\n9 Mahdolliset vahingot korvataan ensisijaisesti palvelun tuottajan vakuutuksesta ja viime kädessä palveluntuottaja vastaa niistä vahingonkorvauslain mukaisesti. Kunta ei vastaa palveluntuottajan palvelujen saajalle aiheuttamista vahingoista. Jos palvelu joudutaan uusimaan tai asiakas tarvitsee muuta palvelua palvelun tuottajan virheestä johtuvasta syystä tai toimenpiteen suorittamisen virheellisyyden vuoksi, vastaa aiheutuvista kustannuksista palvelun tuottaja. 10. Salassapito- ja vaitiolovelvollisuus Palvelusetelillä palvelua tuottavia palveluntuottajia sitovat samat salassapitosäännöt kuin Porin perusturvakeskuksen palveluksessa olevia työntekijöitä. Salassapito palveluntuottajan toimipisteessä koskee kaikkia asiakasta tai hänen asiakirjojaan käsitteleviä henkilöitä. Palveluntuottaja sitoutuu noudattamaan laissa säädettyä salassapito- ja vaitiolovelvollisuutta palvelusetelillä tuotettavia palveluita tuottaessa. Palveluntuottaja vastaa siitä, että asiakkaan tietoja pääsevät käsittelemään vain ne palveluntuottajan palveluksessa tai siihen toimeksiantosuhteessa olevat henkilöt, joiden työtehtävien kannalta se on välttämätöntä, ja jotka ovat antaneet kirjallisen salassapitositoumuksen. Palveluntuottaja ja Porin perusturvakeskus sitoutuvat pitämään toisiltaan saamansa aineistot ja tiedot salassa sikäli, kuin ne ovat lain perusteella salassa pidettäviä, sekä olemaan käyttämättä niitä muihin kuin sopimuksen mukaisiin tarkoituksiin. Nämä salassapitomääräykset ovat voimassa senkin jälkeen, kun palveluntuottaja ei enää tuota palvelusetelillä järjestettävää palvelua. 11. Palvelusetelipalveluntuottajan hyväksymisen peruuttaminen Kunnalla on oikeus peruuttaa palveluntuottajan hyväksyminen ja poistaa palveluntuottajan nimi hyväksyttyjen palvelun tuottajien listasta välittömästi ilman irtisanomisaikaa, mikäli: hyviä hoito- ja palvelukäytäntöjä ei noudateta palveluntuottaja ei noudata kunnan kirjallisesta kehotuksesta huolimatta sääntökirjan ehtoja palveluntuottaja on syyllistynyt ammattinsa harjoittamisessa vakavaan menettelyrikkomukseen palveluntuottajan itsenäinen ammatinharjoittamisoikeus on rajoitettu tai poistettu lupaviranomainen on peruuttanut joko osittain tai kokonaan antamansa luvan palveluntuottaja on tullut maksukyvyttömäksi, ei ole kyennyt hoitamaan laskujaan eräpäivään mennessä, on aloittanut akordimenettelyn, on asetettu selvitystilaan tai on välittömässä vaarassa tulla asetetuksi selvitystilaan palveluntuottaja on laiminlyönyt vakuutusmaksujen, verojen tai sosiaaliturvamaksujen suorittamisen (poikkeuksena sopimus verottajan kanssa) palveluntuottaja tai joku sen johtoon kuuluva henkilö on tuomittu syyllisenä elinkeinotoimintaan liittyvässä rikoksessa. 9\n10 Porin perusturvakeskuksella on oikeus peruuttaa palveluntuottajaksi hyväksyminen kuukauden irtisanomisajalla, jos perusturvakeskus päättää luopua palvelusetelin käytöstä tai muuttaa palvelusetelin käytölle asetettuja ehtoja. Kunnan tulee peruuttaa palveluntuottajan hyväksyminen, jos palveluntuottaja pyytää kirjallisesti hyväksymisen peruuttamista. 12. Palvelusetelijärjestelmän piiriin kuuluvat asiakkaat Terveydenhuollolla on päävastuu lääkinnällisestä kuntoutuksesta 0-64-vuotiaiden eivaikeavammaisten sairaanhoitoon liittyvässä ja kaikkien yli 65-vuotiaiden kuntoutuksessa. Palveluseteliä lääkinnällisen kuntoutuksen palveluihin (fysio-, lymfa-, toimintaterapia) tarjotaan aikuisasiakkaille, kun Porin perusturvakeskus ei pysty järjestämään palvelua omana toimintana. Palveluita tuotetaan Porin perusturvakeskuksen yhteistoiminta-alueen asukkaille, jotka asuvat kotona ja joilla on terveydenhuollon ammattihenkilön toteama toimintakyvyn vajaus tai uhka sellaisesta. Lääkinnällisen kuntoutuksen kohderyhmänä ovat henkilöt, joiden vajaakuntoisuus on pitkäaikaista tai pysyvää. 13. Palvelusetelin myöntäminen Palveluseteli myönnetään, jos lääkinnällisen kuntoutuksen myöntämisperusteet täyttyvät ja palvelusetelin käyttäminen soveltuu asiakkaalle. Päätös palvelusetelin myöntämisestä tehdään lääkinnällisen kuntoutuksen kuntoutustyöryhmässä sen puheenjohtajana toimivan lääkärin toimesta. Kuntoutustyöryhmän päätökset perustuvat aina yksilölliseen tarveharkintaan ja perustuvat voimassaolevaan kuntoutussuunnitelmaan. Palvelusetelin voimassaolo määritetään palvelusetelissä ja palveluseteli myönnetään korkeintaan vuodeksi. Erityisin perustein palvelusetelin voimassaoloaika voi olla pidempi kuin yksi vuosi. Palveluseteliä ei myönnetä jälkikäteen jo ostetuista tai saaduista palveluista. 14. Palvelusetelin arvon määrittely Lääkinnällisen kuntoutuksen palveluseteli on hinnoiteltu seuraavasti alkaen: Fysioterapian palvelusetelin arvo 45min = 33,10 45min kotikäynti = 49,65 60min = 39,75 60min kotikäynti = 59, Lymfaterapian palvelusetelin arvo 60min = 44,70 60min kotikäynti = 67,05 10\n11 14.3. Toimintaterapian palvelusetelin arvo 45min = 49,90 45min kotikäynti = 74,85 60min = 59,90 60min kotikäynti = 89,85 Porin perusturvalautakunta tarkistaa palvelusetelin arvon vuosittain. Ilmoitettu hinta on kokonaishinta, joka sisältää kaikki palvelun tuottamisesta aihetuvat kulut. Kotikäyntien matkakustannukset sisältyvät palvelusetelin hintaan. Matkaan käytetty aika ei sisälly terapia-aikaan. Palveluseteli sisältää aina vähintään yhden terapeuttisen tutkimisen sekä sarjan alussa että lopussa. Tutkimuksessa selvitetään asiakkaan toimintakykyä ja toimintarajoitteita, joihin kuuluvat ruumiin/kehon toiminnot ja rakenne sekä suoritukset ja osallistuminen. Palautteen kirjoittaminen sisältyy palvelusetelin hintaan, mutta siihen ei käytetä terapia-aikaa. Fysioterapiassa korostetaan aktiivista terapeuttista harjoittelua. Fysikaalisia hoitoja ja hierontaa ei myönnetä lääkinnällisenä kuntoutuksena. Palveluseteli sisältää kirjalliset kotiohjeet asiakkaalle. 15. Sääntökirjan muuttaminen Kunnalla on oikeus tehdä muutoksia tämän sääntökirjan sisältämiin määräyksiin. Kunta ilmoittaa palveluntuottajalle muutoksista kirjallisesti välittömästi muutoksen tekemisen jälkeen. Mikäli palveluntuottaja ei halua sitoutua muuttuneisiin sääntöihin, sen tulee ilmoittaa siitä kunnalle kirjallisesti kuudenkymmenen (60) päivän kuluessa muutosilmoituksen lähettämisestä. Mikäli kunnalle ei toimiteta edellä mainittua ilmoitusta, palveluntuottaja sitoutuu noudattamaan muuttuneita ehtoja muutosilmoituksessa mainitusta päivästä lukien. 16. Lisätiedot Lisätietoja Porin perusturvakeskuksen lääkinnällisen kuntoutuksen palvelusetelistä antaa: fysioterapeutti Maarit Metsänen Porin perusturvakeskus Kuntoutus- ja sairaalapalvelut / Lääkinnällinen kuntoutus puh. (02) Sääntökirjan voimassaolo Tämä sääntökirja on voimassa toistaiseksi. 11\n12 18. Palvelujen tuottamiseen sovellettava lainsäädäntö Palveluun sovelletaan Suomen lainsäädäntöä. 12\nSisällysluettelo Soveltamisala... 3 Määritelmät... 3 Kunnan velvoitteet... 4 Palvelusetelin myöntäjän riippumattomuus... 4 Asiakkaan asema...\nLääkinnällisen kuntoutuksen avofysioterapiapalveluiden Palvelusetelin sääntökirja\nLääkinnällisen kuntoutuksen avofysioterapiapalveluiden Palvelusetelin sääntökirja 20.10.2016 Ikaalisten sosiaali- ja terveyskeskus Vainionpää, Marja-Liisa kuntoutusvastaava Sisällysluettelo 1. Soveltamisala...\nLÄÄKINNÄLLISEN KUNTOUTUKSEN PALVELUSETELI sääntökirja 1/2017 SISÄLLYSLUETTELO 1. Soveltamisala...2 2. Määritelmät...2 3. ESSOTE:n velvoitteet...3 4. Palvelusetelin myöntäjän riippumattomuus...4 5. Asiakkaan\n4) asiakkaalla tarkoitetaan henkilöä, jolle myönnetään palveluseteli yleislääkärikäyntiä varten.\nSisällysluettelo Soveltamisala... 3 Määritelmät... 3 Kunnan velvoitteet... 4 Palvelusetelin myöntäjän riippumattomuus... 5 Asiakkaan asema...\nSisällysluettelo 1. Soveltamisala... 3 2. Määritelmät... 3 3. Kunnan velvoitteet... 4 4. Palvelusetelin myöntäjän riippumattomuus... 5 5. Asiakkaan asema... 5 6. Palvelusetelipalveluntuottajaksi hakeminen...\nLÄÄKINNÄLLISEN KUNTOUTUKSEN PALVELUSETELI sääntökirja 1/2018 SISÄLLYSLUETTELO 1 Soveltamisala 2 2 Määritelmät 2 3 ESSOTE:n velvoitteet 3 4 Palvelusetelin myöntäjän riippumattomuus 4 5 Asiakkaan asema 4\nDIAGNOSTISTEN TUTKIMUSTEN, NEUROPSYKOLOGI- JA ERIKOISLÄÄKÄRIPALVELUIDEN\nDIAGNOSTISTEN TUTKIMUSTEN, NEUROPSYKOLOGI- JA ERIKOISLÄÄKÄRIPALVELUIDEN PALVELUSETELI Sääntökirja yhteistoiminta-alueella Sisällysluettelo 1. Soveltamisala... 4 2. Määritelmät... 4 3. Kunnan velvoitteet...\nJanakkalan kunta Palvelusetelin sääntökirja Fysioterapia, lymfaterapia ja jalkaterapia Tarja Saari, vastaava fysioterapeutti 2.10.2017 Sisällys 1. Soveltamisala... 2 2. Määritelmät tässä sääntökirjassa:...\nLääkinnällisen kuntoutuksen palveluseteli S ääntökirja 1/2017 1. Soveltamisala... 3 2. Määritelmät... 3 3. Kaupungin velvoitteet... 4 4. Palvelusetelin myöntäjän riippumattomuus... 5 5. Asiakkaan asema...\n1. Soveltamisala Määritelmät Kaupungin velvoitteet Palvelusetelin myöntäjän riippumattomuus Asiakkaan asema...\nErikoislääkäripalvelujen ja diagnostisten tutkimusten palvelusetelin sääntökirja Sisällys 1. Soveltamisala... 3 2. Määritelmät... 3 3. Kaupungin velvoitteet... 4 4. Palvelusetelin myöntäjän riippumattomuus...\n1 (14) Palvelusetelin sääntökirja. Vaasan sairaanhoitopiirin lääkinnällinen kuntoutus\n1 (14) Palvelusetelin sääntökirja Vaasan sairaanhoitopiirin lääkinnällinen kuntoutus 2 (14) Sisällys Soveltamisala... 3 Sääntökirja palvelusetelipalvelujen tuottamisesta yleinen osa... 4 1 Määritelmät...\nSuun terveydenhuollon palvelusetelin. Sääntökirja. 09/2017 Porin Perusturva\nSuun terveydenhuollon palvelusetelin Sääntökirja 09/2017 Porin Perusturva Sisällysluettelo 1 Soveltamisala... 3 2 Määritelmät... 3 3 Kunnan velvoitteet... 4 4 Palvelusetelin myöntäjän riippumattomuus...\nPalvelusetelin sääntökirja Vaasan sairaanhoitopiirin peruukkihankinnat\n1 (14) Palvelusetelin sääntökirja Vaasan sairaanhoitopiirin peruukkihankinnat 2 (14) Sisällys Johdanto... 3 Sääntökirja palvelusetelipalvelujen tuottamisesta yleinen osa... 4 1 Määritelmät... 4 2 Asiakkaan\nPORIN PERUSTURVAKESKUS PÄIVÄTOIMINNAN PALVELUSETELIN SÄÄNTÖKIRJA\nPORIN PERUSTURVAKESKUS PÄIVÄTOIMINNAN PALVELUSETELIN SÄÄNTÖKIRJA Sisällys 1. Soveltamisala... 4 2. Määritelmät... 4 3. Asiakkaan asema ja oikeusturvakeinot... 5 3.1. Asiakkaan asema... 5 3.2. Asiakkaan\nVAATIMUKSET JA OHJEET PALVELUN- TUOTTAJALLE SÄÄNTÖKIRJA\nVAMMAISPALVELULAIN MUKAISEN HENKILÖKOHTAISEN AVUN PALVELUSETELI VAATIMUKSET JA OHJEET PALVELUN- TUOTTAJALLE SÄÄNTÖKIRJA Perusturvalautakunta 21.10.2014 Valmistelu: Laitinen Saila-Maarit, erityispalvelupäällikkö\n1 Raahen seudun hyvinvointikuntayhtymä SÄÄNTÖKIRJA TERVEYSPALVELUT 1.1.2018 2 Sisällysluettelo 1.Soveltamisala... 3 2.Määritelmät... 3 3.Kuntayhtymän velvoitteet... 4 4.Asiakkaan asema ja oikeusturva...